אטד ערבי

אָטָד עֲרָבִי (שם מדעי: Lycium shawii, שם נרדף: Lycium arabicum Boiss) הוא מין עץ קטן (לא בישראל) או שיח מצוי, מדברי, תרמופילי (אוהב חום) וקוצני ממשפחת הסולניים<ref name=":4" />. בישראל הוא משיר את עליו בקיץ ופורח, לעיתים ללא עלים, לפני בוא הגשמים<ref name=":5"></ref>. הוא אחד מחמשת מיני האטד הגדלים בארץ ישראל<ref></ref>. האבחנה בין המינים האלה בישראל קשה ואולי אף בלתי אפשרית בשדה. ניתן להסתייע בצבע הפרי ובאזור התפוצה: בנגב גדל אטד ערבי שפריו אדום. במישור החוף גדל אטד החוף, שפריו שחור. בחבל הים-תיכוני גדל אטד אירופי שפריו סגול כהה.

== בית גידול ותפוצה ==
ממוזער
ממוזער
טיפוס תפוצתו של אטד ערבי הוא מזרח סהרו-ערבי ומזרח סודני. ותפוצתו הטבעית משתרעת מסיציליה ועד כריתים ומלוב ומצרים עד דרום אפריקה ועד ומערב הודו<ref name=":4"></ref>. 

בישראל מצוי אטד ערבי בכל חבלי המדבר החם לעיתים קרובות יחד עם מיני שיטה: בצפון הנגב ומערבה בהר הנגב, בדרום הנגב, במדבר שומרון, במדבר יהודה, בערבות הירדן, בבקעת ים-המלח, בערבה, במואב ובאדום<ref name=":2" /><ref></ref>.

הוא גדל במגוון מעונות: בערוצים סלעיים או בסדקי סלעים, במדרונות אבניים, ובוואדיות, ובמשורי לס<ref name=":1"></ref>. בגלל קוצניותו הרבה מגדלים אותו כצמח משוכות בין חלקות בנגב הצפוני.

מיני האטד מופיעים לעיתים קרובות בקבוצות צפופות וגדולות עד עשרות מטרים רבועים. זו תוצאה של לבלוב מהשורשים - התאמה להישרדות במשטר שיטפונות המדבר ובתי גדול מופרים בחבל הים תיכוני (אטד החוף, אטד אירופי), בהם אם נפגע הצמח אז שורשיו יכולים לשוב וללבלב. האטד ירוק-עד, אבל משיר את עליו בתקופות יובש ארוכות ומלבלב שוב עם רדת הגשמים<ref name=":1" />.

== מורפולוגיה ==
שיח זקוף, קוצני בגובה 1 עד 2 מ'<ref name=":3"></ref>. עוקצי הפרחים, הגביע, הענפים הצעירים והעלים הם אפרפרים ומכוסים שערות פשוטות וקצרות (סימן מבחין), לעיתים רחוקות קירחים<ref name=":2" />. 

הגזעים והענפים מסועפים, סבוכים וקוצניים. הענפים החיצוניים קשתיים. צבע הענפים הדקים יחסית הוא לבן-שנהב מבריק<ref name=":5" />.

אין לוואים.

העלים מסורגים, פשוטים, תמימים, בשרניים במקצת, מוארכים, רחבים בקודקודם (נראים קטומים), אורכם אינו עולה כרגיל על ס"מ אחד<ref name=":1" />.

הפרחים בודדים או ערוכים בתפרחות סיומיות, דו-קרניות. הפרחים פזורים יחידים או בזוגות לאורך הענפים, במיוחד בחלקם העליון. 

הפרחים דו-מיניים, בעלי עטיף כפול ונכונים ובעלי עוקץ קצר<ref name=":0"></ref>.

הגביע ירוק מאוחה עלים, דמוי צינור וקצר עד 5 מ"מ בלבד, בעל 5 שיניים שוות זו לזו. הגביע משתייר אבל אין הוא מתפרה (גדל עם הבשלת הפרי) ואינו סוגר את הענבה<ref name=":2"></ref>.

הכותרת מאוחת עלים, דמוית משפך או מסמר, אורכה אינו עולה על 2 ס"מ, בעלת צינור כותרת ארוך מאוד, הנפתח ל-5 אונות מעוגלות ומפושקות שקצרות פי 4 מאורך הצינור. צבעה תכול או סגול חיוור או לבנבן שמשתנה לצבע קש עם התבגרותה.

האבקנים 5, קבועים באמצע צינור הכותרת, בולטים מתוכו. הם אינם הדוקים אל עמוד השחלה ואינם יוצרים סביבו קונוס אלא הם מפושקים פחות או יותר. הזירים דקים, דמויי חוט, ואינם קצרים מהמאבקים. הזירים קירחים, לפעמים יש שערות מעוטות פזורות לאורך הזירים, רק לא בבסיסם. באטד אדומי חלקם התחתון של הזירים שעיר ובעלי ציצית שערות צפופה<ref name=":0" />.

השחלה עילית קבועה על דיסקוס, בעל 2 מגורות<ref name=":0" />. השיליות זוויתיות, מספר הביציות גדול<ref></ref>.

עמוד השחלה דק, הצלקת דמוית גולה או מחולקת ל-2 אונות קצרות.

הפרי ענבה עגולה ואדומה, עסיסית ודביקה שמכילה מספר זרעים. הפירות נאכלים ומופצים על ידי ציפורים כגון בולבולים וזנבנים<ref name=":1" />.

הפריחה נמשכת כל השנה, בהתאם ללחות הקרקע, עיקרה בחורף (מנובמבר עד יוני) ודלילה בשאר השנה<ref name=":3" />.

== תמונות ==
<gallery>
קובץ:Lycium shawii kz01.jpg
קובץ:Lycium shawii kz02.jpg
קובץ:Lycium shawii kz03.jpg
קובץ:Lycium shawii kz04.jpg
קובץ:Lycium shawii kz05.jpg
קובץ:Lycium shawii kz07.jpg
קובץ:Lycium shawii kz08.jpg
קובץ:Lycium shawii kz09.jpg
קובץ:Lycium shawii kz10.jpg
קובץ:Lycium shawii kz11.jpg
קובץ:Lycium shawii kz12.jpg
קובץ:Lycium shawii kz14.jpg
</gallery>

==ראו גם==
*אטד אדומי
*אטד אירופי
*אטד החוף
*אטד רב פרחים

== קישורים חיצוניים ==

==הערות שוליים==

קטגוריה:צמחים שתוארו ב-1819
קטגוריה:טקסונים שתוארו בידי יוהאן יעקוב רומר
קטגוריה:ארץ ישראל: שיחים
קטגוריה:סולניים
קטגוריה:ארץ ישראל: סולניים